David Walker

**David Walker**, nado en Sydney o 10 de xuño de 1941 e finado en Queensland o 24 de maio de 2024, foi un piloto de carreiras australiano. Pilotou para o equipo Lotus nos Campionatos do Mundo de Fórmula 1 de  e .

## Traxectoria
Walker tivo algunha experiencia de carreiras internacionais no inicio da súa carreira nas roldas australianas da serie Tasman en 1964-65 en pistas como Longford e Sandown nun momento no que a maioría das unidades do Australian National 2.5 estaban preto de clase mundial e tamén pilotou un Lotus 70 nas roldas australianas de 1971. Durante a década de 1960 a carreira de Walker fraqueou (foi o Campión británico de Fórmula Ford de 1969 e terminou terceiro no Campionato de Europa de Fórmula Ford de 1969), pero finalmente destapouse correndo cun Lotus na Fórmula Tres durante o ano 1971. Gañou 25 de 32 carreiras ese ano, incluíndo as carreiras de apoio de Fórmula Tres no Gran Premio de Mónaco e no Gran Premio do Reino Unido en Silverstone. Ao final do ano gañara os títulos de Shell and Forward Trust UK  de Fórmula 3. Chamando á atención do fundador de Lotus, Colin Chapman, Walker fixo o seu debut na Fórmula Un no Gran Premio dos Países Baixos de 1971 pilotando o Lotus 56B, impulsado por un motor de turbina Pratt & Whitney. Durante a carreira afectada pola choiva, Walker usou as vantaxes do coche de turbina con tracción ás catro rodas e un torque superior para subir desde a posición inicial do 22º posto ao 10º en cinco voltas, pero finalmente retirouse logo de trompear.

Walker recibiu un asento na Fórmula 1 a tempo completo para pilotar o Lotus 72 na tempada  de Fórmula Un, como segundo piloto de Emerson Fittipaldi. A medida que a tempada continuou, con todo, tanto Walker como o equipo quedaron cada vez máis desencantados. Logo de que Lotus descubriu que Walker probara un coche de Fórmula 2 para outro equipo, foi eliminado do equipo para o GP de Italia e o Gran Premio do Canadá de 1972, onde foi substituído por Reine Wisell. Walker volveu para o Gran Premio dos Estados Unidos de 1972, pero retirouse.

En total, Fittipaldi gañou cinco carreiras e anotou 61 puntos, gañando o campionato, mentres que Walker nunca terminou un Gran Premio máis ala do noveno lugar (no Gran Premio de España de 1972), a súa mellor carreira foi a que disputou a quinta posición con Peter Revson, cando quedou sen combustible, nas últimas voltas. Foi prometedor nas aperturas de Mónaco onde tiña experiencia en F3, pero cometeu erros baixo a extraordinaria chuvia. A mediados da tempada o equipo estaba totalmente enfocado a que Fittipaldi gañara o Campionato e o 72 de Walker tiña pouca importancia, pero previsiblemente a súa forma en Brands e en Austria suxeriu algunha mellora, mentres durou o motor. Lotus culpou á técnica de condución supostamente inadecuada de Walker, á mala condición física e a falta de sensibilidade mecánica, mentres Walker alegou que Lotus deulle equipo inferior e prestou moita máis atención ás necesidades de Fittipaldi que as súas. Non foi retido para a tempada  e foi substituído por Ronnie Peterson. David Walker segue sendo o único piloto que non obtivo un só punto no campionato de Fórmula Un na mesma tempada que o seu compañeiro gañou o título de pilotos.

Para 1973, Walker meteuse na Fórmula dúas, pero resultou ferido en dous accidentes de tráfico ese ano. Retirouse das carreiras automobilísticas a finais de 1975, dicindo que o efecto das lesións polos accidente non o deixaron volver a ser o mesmo piloto, e estaba intentando demasiado, logo dunhas poucas carreiras impresionantes na serie Shellsport F5000 do Reino Unido, tomando a primeira posición da grella en Oulton Park.

Agora vive en Queensland, dirixindo un negocio de alugueiro de barcos.

## Rexistro de carreiras 
### Traxectoria profesional 
### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados na Fórmula 1 fora do campionato
(clave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Bibliografía
* *Lotus 72 - Formula One Icon by Michael Oliver (Coterie Press, 2004)*
* 
* Forix
* Grandprix.com

### Ligazóns externas
*F1 Rejects biography [Archived link]
*Profile at Driver DataBase
*Profile at Racing Reference USA